
Dadansoddi cwricwla blynyddoedd cynnar
Mae Cwricwlwm y Cyfnod Sylfaen yn canolbwyntio ar ddysgu trwy brofiad, chwarae a datblygiad cyfannol ac yn cynnwys saith maes dysgu Hwb (2015). Dywedir Edwards (2021)  mae’n fodd i asesu effeithiolrwydd gweithrediad y Cyfnod Sylfaen a nodi meysydd i’w wella. Yn ôl Llywodraeth Cymru (2023) bwriad y cwricwlwm yw cefnogi plant ifanc i fod yn ddysgwyr uchelgeisiol, galluog, sy’n awyddus i ddysgu drwy gydol eu hoes. 
Dywedir Hwb (2015) i sicrhau cwricwla blynyddoedd cynnar llwyddiannus, dylai addysg plentyndod cynnar fod yn gyfannol, gyda’r plentyn yn ganolog i unrhyw gwricwlwm a gynllunnir. Dylai ymarferwyr yn y Cyfnod Sylfaen gydnabod dysgu a chyflawniad blaenorol, darparu opsiynau, herio plant gyda gofal a sensitifrwydd, eu hannog, a gyrru eu dysgu yn eu blaen (Hwb, 2015) a (Tunnell, 2022). 
1. Diffyg dealltwriaeth ‘dysgu trwy chwarae’
Yn ôl Gogoi (2015) nod addysg plentyndod cynnar yw datblygu’r plentyn mewn amgylchedd dysgu sy’n hapus, yn canolbwyntio ar y plentyn, yn hwyl ac yn seiliedig ar chwarae. Ychwanegwyd Tunnell (2023) gall cael amrywiaeth o adnoddau chwarae gynorthwyo gydag archwilio a datblygu geirfa ac mae’r rhan fwyaf o adnoddau naturiol yn amrywiol, sydd yn rhoi cyfleoedd niferus i blant ifanc archwilio eu hiaith gydag ymarferwyr. Yn ogystal â hyn, gall chwarae annog sgiliau ar draws llawer o feysydd datblygiadol, gan gynnwys sgiliau echddygol, gwybyddol, chymdeithasol ac emosiynol (UNICEF, 2018) (Llywodraeth Cymru, 2023).  
Mae Gleave a Cole-Hamilton (2012) yn cyflwyno tystiolaeth gymhellol bod chwarae yn hanfodol i les corfforol, seicolegol a chymdeithasol plant. Mae chwarae sydd wedi’i gynllunio’n dda yn galluogi plant i feddwl am eu hamgylchedd a gwneud synnwyr ohono, yn ogystal ag ehangu eu sgiliau llafar a chyfathrebu, creadigrwydd a chaniatáu iddynt arbrofi a rhagweld canlyniadau (Llywodraeth Cymru, 2008).
Fodd bynnag, yn ôl Estyn (2017) gall ysgolion gamddehongli dysgu trwy chwarae gan ei fod yn gweld yr amser hwn fel amser i fyfyrwyr chwarae yn y gwahanol feysydd dysgu ar ôl iddynt gwblhau eu gwaith go iawn. Mae rhai astudiaethau wedi amlygu rhinweddau a hoffterau plant, gyda rhai athrawon yn mynegi nid yw plant yn greadigol ac yn hoffi chwarae gan fod gwell ganddynt chwarae dan do gan ddefnyddio technoleg (Oliver et al, 2022).  Yn ôl Ta (2021) mae athrawon yn pryderu y gallai pwyslais cryf ar chwarae arwain at fyfyrwyr yn methu ag amgyffred y wybodaeth a’r galluoedd angenrheidiol mae’r Cwricwla Cyfnod Sylfaen yn gofyn am. Mae Baker (2015) a Ta (2021) yn honni bod safbwyntiau a syniadau personol athrawon ynglŷn â chwarae yn cael effaith sylweddol ar eu hymagweddau addysgeg.  Dywedodd addysgwyr plentyndod cynnar bod nifer yn edrych yn isel arnynt ac maent yn cael eu labeli’n ddiog gan gydweithwyr a gweinyddwyr gan nad oes ganddynt ddealltwriaeth o weithgareddau sy’n briodol i ddatblygiad plant ifanc (Ta, 2021). Yn ogystal â hyn dywedir Estyn (2018), mai cynorthwywyr addysgu, yn hytrach nag athrawon sydd yn gwneud gweithgareddau trwy chwarae, ond nid ydynt wedi cael ei hyfforddi.  Ychwanegwyd, nid ydynt yn ymwybodol o’r targed dysgu ac o ganlyniad nid yw myfyrwyr yn gwneud cynnydd digonol wrth wella llythrennedd a galluoedd gweledol (Estyn, 2018). 
Mae chwarae, yn ôl Vygotsky, yn helpu pobl ifanc i fewnoli rheolau cymdeithasol, datblygu galluoedd ieithyddol a datrys problemau gyda’r cymorth rhywun mwy gwybodus (Vasileva, et al, 2019). Fodd bynnag dywedir Ta (2021) bod athrawon yn gwynebu heriau sylweddol o ganlyniad i’r pwyslais cwricwla cryf ar academyddion, gan eu bod dan bwysau i ganolbwyntio ar weithgareddau sy’n hybu cyflawniad academaidd.  Fodd bynnag credwyd Piaget bod plant yn dysgu drwy bedwar cam ddatblygiad gwybyddol yn seiliedig ar oedran ac wrth chwarae yn annibynnol, heb fewnbwn oedolyn (Blake a Pope, 2008). Mae ymgysylltu chwarae plant ac athrawon yn fater dadleuol oherwydd mae manteision ac anfanteision iddo. Dywedir Tarman et al (2011) mae ymlyniad athrawon yn gwella chwarae plant ac yn eu helpu i ddatblygu eu sgiliau deallusol a chymdeithasol.  Serch hynny, os yw athrawon yn darparu ymarferion gwybyddol mwy strwythuredig trwy chwarae ac yn cymryd rheolaeth, mae hyn yn tarfu ar chwarae plant ac nid ydynt yn dysgu yn effeithiol (Tarman et al, 2011).
2. Diffyg hyfforddiant a chefnogaeth i athrawon 
Mae hyfforddiant athrawon yn hanfodol er mwyn i addysgwyr ddeall a gweithredu cysyniadau a nodau fframwaith y Cwricwlwm Cyfnod Sylfaen. Mae’n sicrhau bod athrawon yn ymwybodol o gamau datblygiad plant ifanc yn ogystal â’r dulliau addysgol a bwysleisir yn y cwricwlwm (Hwb, 2015). Dywedir UNICEF (2018) gyda’r cwricwlwm y Cyfnod Sylfaen yn newid ac yn pwysleisio ar bwysigrwydd dysgu drwy chwarae, mae’n hollbwysig bod ymarferwyr ac athrawon yn cael hyfforddiant i’w cynorthwyo i ddatblygu profiadau dysgu seiliedig ar chwarae, sy’n allweddol i athroniaeth y cyfnod sylfaen. Yn ogystal â hyn, dywedir gov.uk (2023) mae rhoi hyfforddiant a chefnogaeth i athrawon yn sicrhau y gall addysgwyr defnyddio addysg wahaniaethol i gyrraedd anghenion unigryw plant yn eu blynyddoedd cynnar. 
Mae’n rhoi’r gallu iddynt i ddeall sut i gefnogi plant â galluoedd, diddordebau ac arddulliau dysgu gwahanol. Yn ôl Llywodraeth Cymru (2015) mae angen dilyniant ychwanegol ar gyfer y Cyfnod Sylfaen o hyfforddiant. Er enghraifft, ar ôl cymryd rhan mewn modiwlau hyfforddi, dylai Swyddogion Cymorth Hyfforddiant ymweld ag ymarferwyr y neu ysgolion yn rheolaidd er mwyn hwyluso’r broses o’u rhoi ar waith (Llywodraeth Cymru, 2015). Serch hynny, dywedir Estyn (2018) gall adnoddau ariannol cyfyngedig gwneud hi’n anodd darparu rhaglenni addysg athrawon cyflawn. Gallai cyllid annigonol ar gyfer cyfleoedd datblygiad proffesiynol fod yn rhwystr i hyfforddwyr y blynyddoedd cynnar rhag derbyn cefnogaeth barhaus (Estyn, 2018) (Broad, 2015).  Serch hynny, mae Miles (2023) yn honni ei fod yn archwilio mwy o gamau gweithredu cyn blwyddyn ariannol 2024/2025 er mwyn lleihau’r baich ar lywodraethau lleol yr ysgolion tra hefyd yn rhoi mwy o hyblygrwydd iddynt yn y dyfodol. 
Dywedir The National College (dim dyddiad) mae gweithgareddau datblygiad proffesiynol parhaus nid yn unig cynorthwyo addysgwyr i gadw i fyny â safonau presennol eraill yn y diwydiant, ond hefyd yn sicrhau y gall personél a hyfforddwyr ysgolion roi cyfarwyddyd o ansawdd uchel a chael effaith dda ar ganlyniadau disgyblion. Yn y pen draw, dywedir Cyngor Gweithlu Addysg (2018) gall diffyg amser athrawon ar gyfer hyfforddiant a dysgu ar y cyd rwystro gwaith ffurfio cymuned broffesiynol gefnogol.  Ar y llaw arall, mae Ofsted (2016) a Beaufort Research (2019) yn datgan gall amser a chapasiti athrawon ar gyfer hyfforddiant a thwf proffesiynol gael eu rhwystro gan ofynion llwyth gwaith uchel.
 O ganlyniad i hyn, gall athrawon ei chael yn anodd cydbwyso eu dyletswyddau rheolaidd â gofynion ychwanegol hyfforddiant. Ar y llaw arall, mae Miles (2023) yn cadarnhau ei fod yn gweithio ar yr asesiad o effaith llwyth gwaith, a fydd yn sicrhau bod unrhyw bolisïau newydd gan Lywodraeth Cymru yn ystyried yr effaith bosibl ar lwyth gwaith athrawon.
Yn ôl ymchwil, er mwyn bod yn effeithiol, rhaid i ymarferwyr ac athrawon gymryd rhan mewn datblygiad proffesiynol i wella addysgu a dysgu (Badri et al, 2016). Dywedir Guerriero (2017) dylai athrawon wella eu sgiliau addysgu trwy raglenni datblygiad personol i greu amgylchedd dysgu cymwysedig sy’n cynyddu brwdfrydedd myfyrwyr ac yn gwella eu sgiliau dysgu. Serch hynny, gall athrawon gael eu hannog i beidio â dilyn datblygiad proffesiynol ychwanegol os nad oes unrhyw gymhellion, megis budd ariannol neu ddyrchafiad gyrfa yn gysylltiedig â hyfforddiant ychwanegol (Llywodraeth Cymru, 2018).
Mae egwyddorion Vygotsky yn awgrymu gall athrawon ac ymarferwyr proffesiynol elwa o gefnogaeth a chyfeiriad yng nghyd-destun datblygiad proffesiynol. Un o brif gysyniadau damcaniaeth Vygotsky yw’r Parth Datblygiad Agosol (ZPD), sy’n cyfeirio at yr ystod o dasgau y gall myfyriwr eu cwblhau gyda chymorth person mwy cymwys, fel athro (Shabani, 2016). Dylai cyfleoedd datblygiad proffesiynol o safon ystyried ZPD athrawon, gan gyflwyno hyfforddiant sy’n heriol ond yn ymarferol gyda chymorth digonol. Yn ôl Hwb (dim dyddiad) dylid defnyddio adolygiadau datblygiad proffesiynol i greu amgylchedd dysgu sy’n hyrwyddo lles ymarferwyr, datblygiad proffesiynol, a gwerthuso parhaus. Mae hyn yn galluogi ymarferwyr i gael yr ymdeimlad o berthyn ac o weithrediad wrth gyflawni nod yr ysgol a chefnogi gweithrediad y cynllun datblygu (Hwb, dim dyddiad).
3. Diffyg defnydd o’r tu allan
Yng Nghymru, mae’r Cyfnod Sylfaen yn gwricwlwm sy’n seiliedig ar chwarae ac yn rhoi pwyslais ar chwarae yn yr awyr agored (Wainwright, 2021). Mae pobl ifanc sy’n meddu ar y galluoedd hyn yn fwy tebygol o gaffael pethau newydd a chofio’r hyn maent wedi dysgu wrth fod tu allan(Llywodraeth Cymru, 2009). Gwelir yn aml fod gan blant fwy o ddiddordeb yn eu gweithgareddau a’u dysgu tra byddant allan (Andrews, dim dyddiad). Credwyd Froebel bod plant yn dysgu am fyd natur, yn dechrau adnabod ei harddwch, ac yn derbyn cyfarwyddyd mewn stiwardiaeth amgylcheddol trwy arddio, chwarae yn yr awyr agored, ac archwilio (Tovey, 2007).
Fodd bynnag, dywedir Estyn (2011) bod arweinwyr a rheolwyr yn gwynebu anawsterau wrth drefnu dysgu yn yr awyr agored oherwydd cyflwr adeiladau a chyfleusterau awyr agored yn ogystal â chyfyngiadau gofod neu leoliad anaddas nifer o ysgolion neu lleoliadau. Mae ysgolion goedwig, a gyflwynwyd gyntaf yn Nenmarc yn y 1950au, yn addysgu plant y tu allan drwy chwarae a gweithgareddau ymarferol (Lee, 2022). Mae rhai ysgolion yng Nghymru wedi creu safleoedd Ysgol Goedwig eu hunain, ac mae eraill yn mynd i leoliadau rhag-ddynodedig yn y gymdogaeth i hybu dysgu awyr agored yn y Cyfnod Sylfaen (Hwb, 2015). Yn anffodus, datgelir Parenta (2016) bod canran o ddarparwyr yn methu cynnig dysgu y tu allan am nad oes ganddynt y gofod angenrheidiol i gynnig profiadau dysgu awyr agored rhagorol i blant. Yn ogystal, dywed rhai athrawon ac ymarferwyr bod nhw’n teimlo eu bod yn cael eu rhwystro gan ddiffyg hyder yn eu gallu i addysgu yn yr awyr agored oherwydd diffyg profiad a dealltwriaeth (Van Dijk-Wesselius, 2020). 
Yn ôl Pretorius et al (2023) mae yna bryder nad yw plant yn cael digon o gyfleoedd i chwarae yn yr awyr agored a dysgu sut i oresgyn rhwystrau a chymryd risgiau. O gymharu â dan do, mae athrawon yn arfarnu dysgu myfyrwyr y tu allan yn llai aml ac yn llai cywir (Estyn, 2018). Nid ydynt yn cadw golwg ddigonol ar pa mor effeithiol mae plant yn datblygu eu galluoedd awyr agored. Yn ôl Llywodraeth Cymru (2009) mai darparu cyfleoedd addysgiadol awyr agored i blant a’u rheoli’n effeithiol yn golygu gadael iddynt gymryd risgiau gofalus. Serch hynny, dywedir Bento a Dias (2017) mae diwylliant cynyddol o ofn oherwydd y damweiniau posibl a allai ddigwydd, yn effeithio’n negyddol ar agwedd rhieni a gweithwyr proffesiynol tuag at chwarae yn yr awyr agored. Felly, mae plant yn tueddu i gael eu cadw y tu mewn, yn brysur gyda gweithgareddau strwythuredig, a’u rheoli gan oedolion (Bento a Dias, 2017). Ar y llaw arall, mae Hwb (2009) yn pwysleisio ei fod yn hollbwysig cofio bod y profiadau hyn yn helpu plant i ffurfio canfyddiadau o’u hamgylchedd am yr hyn sy’n ddiogel a’r hyn nad yw’n ddiogel. Yn ôl Llywodraeth Cymru (2015) dylai’r Cyfnod Sylfaen annog datblygiad galluoedd rhifyddol a darparu mwy o strwythur i’r ffordd y mae pobl ifanc yn defnyddio’r amgylchedd agored ar gyfer dysgu. 

Y Plentyn Unigryw
Mae’r Cyfnod Sylfaen yn ceisio adnabod a dathlu unigrywiaeth pob plentyn, gan hybu eu datblygiad cyfannol wrth gymryd eu gofynion a’u rhinweddau arbennig i ystyriaeth (Moylett, 2012). 
Trwy asesu plant, mae athrawon yn darparu amgylcheddau dysgu ysgogol, yn cadw llygad ar ryngweithio cymdeithasol plant, cofnodi ymddygiadau, cysylltu â theuluoedd, ac yn gwerthuso twf a datblygiad pob plentyn unigol (Peterson, 2020). Mae angen i blant gael y rhyddid i dyfu ar eu cyflymder unigryw unigol eu hunain oherwydd byddant yn dysgu sgiliau ac yn datblygu ar gyflymder gwahanol (Llywodraeth Cymru, 2015).
Dywedir Lievens (2023) dylai pob plentyn gael ei adnabod, ei werthfawrogi a’i ddiogelu fel  dynol arbennig a gwerthfawr, ac mae hyn wedi’i ymgorffori gan y Confensiwn y Cenhedloedd Unedig ar Hawliau’r Plentyn. 

4. Asesu plentyn ag ADY 
Mae pob plentyn yn unigryw, hynny yw, mae ganddo nodweddion arbennig eu hun; ei dalentau, gallu a diddordebau, diwyllinau a chredydau ac mae hyn yn bwysig i gofio pan mai plant ag anghenion arbennig yn ein gofal (Bateman, 2015). Mae’r system ADY yn cymryd lle’r systemau ar gyfer cefnogi pobl ifanc ag anableddau dysgu a/neu anghenion addysgol arbennig (Welsh Government, 2020). Yn ôl Welsh Government (2020) Mae’r Ddeddf Anghenion Dysgu Ychwanegol a’r Tribiwnlys Addysg (Cymru) 2018 yn sefydlu’r fframwaith cyfreithiol ar gyfer cynllunio a gweithredu’r ddarpariaeth o gyfleoedd dysgu ychwanegol yn well trwy ddefnyddio dull sy’n canolbwyntio ar yr unigolyn i nodi anghenion yn gynnar, cymorth a monitro effeithiol, ac addasu ymyriadau i warantu’r canlyniadau dymunol. Mae’r Cyfnod Sylfaen yn rhoi pwyslais cryf ar gynwysoldeb ac yn annog addysgwyr ac ysgolion i feithrin awyrgylch croesawgar i bob myfyriwr, gan gynnwys y rhai ag anghenion arbennig, ac mae hyn yn bwysig wrth asesu plant ag ADY (Hwb, 2015). Serch hynny, dywedir Llywelyn et al (2018) bod teuluoedd â phlant ADY yn gwynebu nifer o broblemau gan gynnwys oedi wrth drosglwyddo cofnodion ysgol/meddygol, anawsterau o ran cael adnoddau arbenigol ar gyfer y plentyn mewn ysgolion, oedi mewn gwerthusiadau, addasiadau cwricwlwm y tu allan i Gymru, dulliau pedagogaidd gwahanol a phrinder cyllid. Ac mae hyn oll yn atal arsylwadau deg i’r plant yma. 
 I wneud asesu yn deg i blant ag ADY mae’n bwysig bod ysgolion yn gweithio gydag arbenigwyr addysg arbennig fel ALNCo (Additional Learning Needs Co-ordinator), seicolegwyr addysg, therapyddion lleferydd (Welsh Government, 2020). Fodd bynnag, gall oedi ddigwydd cyn cael gwasanaethau cymorth arbenigol, yn enwedig mewn amgylchiadau lle mae galw sylweddol am weithwyr proffesiynol fel seicolegwyr addysg neu therapyddion lleferydd (Tirraoro, 2022). I gael y canlyniadau gorau o asesu plant, mae’n hanfodol adnabod a chynorthwyo plant ag anghenion dysgu ychwanegol cyn gynted â phosibl (Davidson, 2004).
Yn ôl Estyn (2019) a Davidson (2004) mae’n bwysig bod ymarferwyr yn ystyried pob myfyrwyr cyn cynllunio strategaethau arsylwi sydd yn addas i’w hanghenion.  Yn ôl GOV.UK (2022), trwy arsylwi gall rhai gofynion fod yn fwy arwyddocaol nag eraill, gan godi’r posibilrwydd bod angen mwy o gymorth neu ymyriadau ar y plentyn i ddiwallu ei anghenion. Yn ôl Gentry et al. (2013) oherwydd harddulliau dysgu, lefelau academaidd, a’u galluoedd dysgu ac unrhyw anghenion ychwanegol mae arsylwadau ac asesiadau yn dangos, mae angen addysg sydd wedi’i gynllunio’n benodol i gyd-fynd â’u hanghenion, felly, mae dosbarthiadau gwahanol wedi’i greu iddynt er mwyn cael y cymorth ychwanegol. Fodd bynnag, mae nifer o gyfreithiau yn bodoli i ddiogelu hawliau myfyrwyr ag ADY, megis hwyluso eu mynediad at wasanaethau ac atal gwahaniaethu yn eu herbyn (Jones, 2017). Unwaith rhoddir label arnynt, mae gan lawer o blant hunan-barch isel. Dywedir Healis Autism Center (2022) mae’n bwysig bod plant ag ADY yn cymysgu yn yr un dosbarthiadau a phlant arall gan fod amlygiad cynnar i gynhwysiant ac amlygiad parhaus iddo trwy gydol eu hoes yn cynorthwyo plant ifanc i dderbyn rhyngweithio â phlant ag anghenion arbennig. Byddant yn fwy tebygol o ddechrau a chynnal cyfeillgarwch gyda phlant sy’n wahanol, yn ogystal â helpu cyd-ddisgyblion gyda gwaith ysgol.
Dau ffordd o asesu plant
Un ffordd o asesu plant yw arsylwi parhaus. Mae’r Cyfnod Sylfaen yn hyrwyddo amgylchedd ddysgu sy’n seiliedig ar chwarae ac sy’n canolbwyntio ar y plentyn (Hwb, 2015). Yn ôl Peterson a Elam (2019) gyda’r dull hwn, mae’r arsylwr yn cymryd rhan yn y cyfnewidiadau a’r gweithgareddau sy’n digwydd yn yr ystafell ddosbarth.  Trwy gyfuniad o weithgareddau a arweinir gan yr athro a’r plentyn, gwneir arsylwadau, gyda ffocws ar ddatblygiad y plentyn mewn perthynas â’r saith maes dysgu a phrofiad (Hwb, 2008). Credai Bruner bod plant yn dysgu trwy gymryd rhan ac archwilio eu hamgylchedd, gan bwysleisio pwysigrwydd rhyngweithio ac arsylwi yn y broses ddysgu (Pound, 2016). Yn ôl Hargraves (2020) mae’n bwysig dogfennu arsylwadau sy’n dangos sut mae plant yn rhyngweithio ag athrawon, cyfoedion a’u hamgylchedd. Dywedir Hwb (dim dyddiad) dylid cynnal asesiad arsylwad a dylai ymarferwyr chwilio am arwyddion o ddysgu sydd wedi’i fewnosod er mwyn asesu’r hyn y gall y dysgwyr ei wneud yn gyson ac yn annibynnol mewn amrywiaeth o leoliadau dysgu. Dywedir McLachlan (2018) bod oedolion yn gwrando, arsylwi ac yn ymgysylltu â phlentyn neu grwpiau o blant ifanc fesul munud wrth iddynt wneud asesiadau. Yng nghwricwlwm Seland Newydd Te Whariki, mae ‘learning stories’ yn ddull cyffredin o arsylwi. Mae rhain yn amlinellu taith addysgol a datblygiad plentyn dros amser (Pack, 2016). Mae dull arsylwi Te Whariki yn cynnwys oedolion proffesiynol sydd yn gwrando, arsylwi, ac yn ymgysylltu â phlentyn neu grwpiau o bobl ifanc fesul munud wrth iddynt wneud asesiadau (McLachlan. 2018). Mae arsylwi parhaol a gwrando ar farn a hunanasesiad plant yn bwysig i Reggio Emilia hefyd. Yn ôl dull Reggio Emilia, mae dogfennaeth yn amhosibl heb sylwi a dehongli (Rinaldi 2001). Fodd bynnag, dywedir Fong (2016) wrth wneud arsylwadau parhaus, rhaid ystyried cefndir diwylliannol y plentyn a’i deulu. Mae’n bwysig cydnabod ac anrhydeddu amrywiaeth o arferion, credoau a thraddodiadau diwylliannol (Marville University, 2021).
Math arall o asesu ydy asesu ysgrifenedig.  Datgelir darlun mwy cynhwysfawr o ddysgu’r plentyn yn ystod arsylwadau naratif, a all hefyd roi gwybodaeth dreiddgar i’r ymarferydd am ddiddordebau a chymhellion y plentyn (Drake, 2006). Gall athrawon a rhieni gydweithio i gynorthwyo plentyn i gyrraedd ei lawn botensial trwy gadw cofnod ysgrifenedig trylwyr o gyrhaeddiad plentyn, gan gynnwys ei arddull dysgu, sut maent yn rhyngweithio â chyfoedion ac athrawon, ac elfennau sy’n hybu hyder a lles (Burns, 2011).  Dywedir PACEY (2016) y plentyn sydd yng nghanol arsylwadau naratif, sy’n amlygu nodweddion a phriodoleddau gwahanol pob plentyn. Maent yn gadael i athrawon addasu eu cynlluniau gwersi i gyd-fynd â gofynion a diddordebau unigryw pob myfyriwr (PACEY, 2016). Yn ôl Hwb (2015) rhan o’r trefniadau asesu mwy ffurfiol yw gwerthusiadau personol ar-lein gorfodol, sydd â’r bwriad o gynorthwyo’r dysgwr a’r ymarferwr i ddeall sut mae sgiliau darllen a rhifedd y dysgwr yn dod yn eu blaenau a beth yw’r ffordd orau o weithredu. Dylai ysgolion ac amgylcheddau addysgol eraill feddwl pa ddata o asesiadau cynnydd dysgwyr sydd angen eu casglu a’u dogfennu er mwyn dangos cynnydd dysgu (Hwb, 2015). Serch hynny, dywedir Therapeutic Articles (2023) gall presenoldeb arsylwr ddylanwadu ar ymddygiad plentyn. Pan fyddant yn sylweddoli eu bod yn cael eu gwylio ac yn gwneud nodiadau, efallai y bydd rhai plant yn dod yn hunanymwybodol neu’n newid sut maen nhw’n ymddwyn, a allai achosi ystumiad yn eu hymddygiad arferol (Therapeutic Articles, 2023). Gelwir hyn yr effaith Hawthorne. Mae effaith Hawthorne yn disgrifio sut mae pobl yn ymddwyn yn wahanol pan fyddant yn ymwybodol eu bod yn cael eu gwylio, a allai arwain at berfformiad gwell neu adweithiau gwahanol (McCambridge et al, 2014) (Spencer, 2017). Yn ogystal, dywedir Haddad (2017) bod angen llawer o amser i gwblhau arsylwadau naratif, yn enwedig os yw’r arsylwr yn aros am gyfnodau hir o amser i gael darlun cyflawn o weithgareddau’r plentyn. Nid yw hyn yn ymarferol mewn sefyllfaoedd gydag adnoddau cyfyngedig neu nifer o blant mewn dosbarth (Haddad, 2017).
Yn ôl dull Reggio Emilia, cwricwlwm yr Eidal, mae’n hollbwysig cydnabod bod dogfennu yn broses sy’n digwydd wrth i’r plentyn ddysgu (Learning and Teaching Scotland, 2006). Egwyddor graidd dull Reggio Emilia o fonitro a chofnodi dysgu plant yw bod plant yn fodau galluog, cymwys sy’n creu eu gwybodaeth eu hunain trwy ryngweithio ac ymholi i’w hamgylchedd.  I gymharu ag arsylwadau naratif yn y Cyfnod Sylfaen yng Nghymru, dywedir SAGE (2014) bod dogfennaeth dysgu yn ysgolion Reggio Emilia yn rhoi mwy o bwyslais ar brofiadau, atgofion, syniadau, diddordebau a meddyliau’r unigolion wrth iddynt weithio. Mae samplau o waith plentyn ar wahanol gamau o gwblhau, lluniau o waith y plentyn ar y gweill, nodiadau gan yr ymarferwyr sy’n gweithio gyda’r plant, trawsgrifiadau o drafodaethau’r plant, a sylwadau gan rieni i gyd yn gydrannau cyffredin o ddogfennaeth Reggio Emilia (SAGE, 2014). 
Yn debyg i Reggio Emilia, mae Te Whariki yn canolbwyntio ar y syniad bod plant yn greadigol ac yn ddeallusol, yn gallu dysgu ar eu pen eu hunain, a chyda’r rhyddid a’r bwriad i ddehongli pethau mewn ffyrdd sy’n addas iddyn nhw (Hargraves, 2020). Mae’r ‘learning stories’ yn rhoi cyfle i’r plentyn, yr athro a’r rhieni neu ofalwyr i gofnodi  eu cynnydd a beth sydd angen datblygu (Ministry of Education, 2017). Mae asesu ffurfiol Te Whariki ‘learning stories’ yn cynnwys nodi, cydnabod, ymateb i ddogfennu ac adolygu dysgu gwerthfawr (Ministry of Education, 2017).  Mae yna wahaniaeth yn ddull cofnodi Te Whariki a Reggio Emilia. Mae dull asesu Reggio Emilia yn llai ffurfiol na Te Wharkiki. Gwneir yr asesu hyn trwy ddefnyddio ffilm, sleidiau a ffotograffau i gofnodi gwaith y plant, sydd wedyn yn cael eu cyhoeddi a’u harddangos ar unwaith (Soler a Miller, 2003).
Mae’n amlwg bod angen gweithredu gwahanol ffyrdd o asesu er mwyn iddo fod yn effeithiol a theg. Fel dywedir Hwb (dim dyddiad) gall ymarferwyr  greu ystod eang o dechnegau asesu sy’n helpu i nodi presenoldeb a chyflymder cynnydd. Bydd y wybodaeth, y galluoedd, a’r profiadau a enillir yn ogystal ag anghenion y dysgwyr yn pennu’r technegau gwerthuso penodol (Hwb, dim dyddiad). 
[image: ]Dysgwyr Bach, Sgrinau Mawr: Pa effaith mae technoleg yn cael ar ddatblygiad rhifedd a llythrennedd plant yn y Cyfnod Sylfaen?
(Ffynhonell: Boston Children’s Digital Wellness Lab, 2022)
Gan archwilio’r berthynas gywrain rhwng dysgwyr bach a sgriniau mawr, mae Anwen Rees- myfyrwraig ym Mhrifysgol y Drindod Dewi Sant, yn ymchwilio i’r cwestiwn dybryd: Pa effeithiau positif neu negyddol mae technoleg yn cael ar ddatblygiad sgiliau rhifedd a llythrennedd plant yn y Cyfnod Sylfaen?
Rhifedd - Dychmygwch ystafell ddosbarth lle mae ffurfiau yn dawnsio, rhifau yn dod yn fyw ac mae datrys problemau yn troi’n brofiad cyffrous! Mae’r delweddau hyn yn troi syniadau mathemategol haniaethol yn brofiadau lliwgar, rhyngweithiol sy’n ennyn diddordeb defnyddwyr ac yn annog dysgu!
Mewn ymdrech i wella cyflawniad mathemategol plant, mae cymwysiadau mathemateg addysgol, neu apiau, yn duedd gynyddol mewn ystafelloedd dosbarth. Fodd bynnag, mae dewis pa apiau addysgol i’w defnyddio yn her fawr i addysgwyr oherwydd bod gan yr ‘App Store’ dros 200,000 o apiau mathemategol i blant!! (Outhwaite et al, 2023) Rhyfeddol!
Mae’r defnydd ohonynt i helpu plant ifanc i ddatblygu eu sgiliau sylfaenol yn dod yn fwy poblogaidd (Kim et al, 2021). Mae technoleg yn adlewyrchu sefyllfaoedd yn y byd go iawn sydd angen meddwl beirniadol a rhesymu mathemategol (Ryder, 2023). Mae adborth ar unwaith yn bosibl drwy ddefnyddio technoleg, sy’n helpu myfyrwyr i ddysgu o’i chamgymeriadau yn syth (Sabate, 2023). Ar y llaw arall, nid yw adborth awtomataidd bob amser yn cyrraedd anghenion penodol pob myfyriwr. Efallai y bydd angen arweiniad gan athro dynol i ddarparu adborth personol i’w plentyn (Cavalcanti et al, 2021). Mae pob plentyn ag anghenion unigryw!
Mae Kim et al (2021) yn barnu bod apiau addysgol yn gwella perfformiad plant mewn rhifedd trwy roi cyfleoedd wedi’i targedu iddynt i ymarfer a datblygu galluoedd academiadd. Gyda chymorth technolegau digidol ac apiau sydd yn addas ar gyfer dysgu plant, gall myfyrwyr  reoli gwrthrychau rhithwir, cydweithio i ddatrys problemau, ac astudio cysyniadau mathemategol mewn modd deinamig (Khambari et al, 2010). Mae’n anhygoel beth mae technoleg yn medru cyflawni heddiw. “Does dim digon o oriau yn y dydd”- dyfyniad gan llawer o athrawon! Gall addysgwyr ddarganfod cynlluniau gwersi, deunyddiau digidol, ac offer addysgol am ddim ar Hwb, platform a weithredir gan y llywodraeth i feithrin hyfedredd digidol. Rhai sicrhau bod y deunydd yn heriol ond ddim yn rhy heriol. Nododd 92% o ymchwil gan Outhwaite et al (2023) fod y cymwysiadau mathemateg sy’n cael eu gwerthuso wedi gwella canlyniadau dysgu plant 4 i 7 mewn rhyw ffordd (canlynaid GWYCH). Serch hynny, er bod apiau mathemateg yn cynnig cyfleoedd dysgu, anfantais yw bod rhaid i athrawon dreulio amser yn esbonio’r dasg cyn iddynt ddechrau (Leuricella a Jacobson, 2022). 
Llythrennedd - Mae datblygiad iaith yn aml yn canolbwyntio ar enhangu geirfa a ffoneg. Wrth roi profiad cynnar i ddefnyddwyr ifanc o amrywiaeth o sgiliau iaith sylfaenol drwy ddefnyddio technoleg, maent yn datblygu sgiliau darllen ac ysgrifennu! (Booton et al, 2021).
Defnyddir TGCh yn eang mewn ysgolion i wella ymyriadau llythrennedd, ac yn y rhan fwyaf o achosion, caiff effaith gadarnhaol neu well ar safonau llythrennedd y plant. Mae bron pob myfyriwr ysgol gynradd yn ôl ymchwil gan Estyn (2013) yn gweld defnyddio technolegau newydd yn bleserus. Gall bechgyn sy’n chael hi’n anodd darllen llyfr neu ysgrifennu, elwa o’r ddefnydd o TGCh yn y maes hyn! Ar y llaw arall, gall treulio gormod o amser yn defnyddio offer digidol achosi plant i esgeuluso galluoedd llythrennedd sylfaenol gan gynnwys llawysgrifen, rheolaeth echdygol manwl a dechrau darllen Gilbert, 2014). Mae angen bod yn ofalus a cadw llygaid ar faint o amser sgrin mae plant yn eu cael!
Dylai dysgu yn y maes ieithoedd, llythrennedd a chyfathrebu roi cyfle i fyfyrwyr arbrofi gyda llwyfannau cyfathrebu digidol amrywiol!  Agwedd bositif o ddenyddio technoleg ydy’r  ffaith ei fod yn rhoi cyfleoedd iddynt gydweithio’n lleol ac yn rhyngwladol trwy lwyfannau digidol, gan gasglu gwybodaeth a dealltwriaeth o ieithoedd a diwylliannau amrywiol (Hwb, 2022). Fodd bynnag, agwedd negyddol yw’r ffaith gall gorddefnydd o dechnoleg leihau cysylltiadau rhyngbersonol a galluoedd cyfathrebu, sy’n hanfodol ar gyfer ddatblygiad iaith (Ruben et al, 2021). Mae Lowry (2021) yn ategu hyn trwy ddweud bod gan blant oedran cyfnod sylfaen a dreuliodd gormod o amser ar sgrin sgiliau iaith gwanach na phlant eraill, yn ôl asesiad o 42 o astudiaethau yn 2020.
Er hynny, darganfyddwyd Booton et al (2021) bod plant cyn-ysgol a ddefnyddiodd dri rhaglen darllen technolegol am 30 munud yr wythnos am naw wythnos wedi gweld gwelliannau yn eu dealltwriaeth o lythrennau a ffonemau, cysyniadau print, a sgiliau ysgrifennu!
Gyda chymorth technoleg, gallwn fynd i mewn i fyd lle mae caffael iaith yn dod yn brofiad trochi a rhyngweithiol yn hytrach na defnyddio papur a beiro yn unig. Mae apiau Cymraeg  yn cyflwyno plant i amrywiaeth o eirfa, adrodd straeon, gemau rhyngweithiol ac adnoddau amlgyfrwng i wella dayblygiad iaith (Ager, 2022). Mae offer digidol yn aml yn cyfuno cydrannau cyffyrddol, gweledol a chlywedol i greu amgylchedd dysgu aml-synhwyraidd sy’n gwella’r gallu i ddeall a dadansoddi iaith (Bilington, 2016). 
I grynhoi, mae ymgorffori cymwysiadau technoleg yn ystod y cyfnod sylfaen wedi profi eu bod yn cael effeithiau positif a negatif ar dwf galluoedd rhifedd a llythrennedd. Er y gall offer digidol a ddewiswyd yn dda darparu profiadau dysgu buddiol wedi’u teilwra at allu’r plentyn, gall rhaglenni anaddas gael effaith niweidol. Mae hi hefyd yn hanfodol dod o hyd i gydbwysedd rhwng gweithgareddau sgrin a thechnegau addysgu confensiynol. Yn hytrach na chymryd lle sgiliau sylfaenol, dylid ystyried technoleg fel arf ychwanegol. Rhaid gwneud ymchwiliadau ac asesesiadau parhaus i fewn i’r defnydd o technoleg yn y cyfnod sylfaen er mwyn sicrhau ei fod yn fuddiol i bob plentyn. Fel hyn gallwn sicrhau bod yr agweddau positif yn goresgyn yr agweddau negyddol.

